ഡെസ്ക്ടോപ്പില് റീസൈക്കിള് ബിന് കാണാന് കഴിയുന്നില്ലേ? എങ്കില് റീസൈക്കിള് ബിന് കണ്ടെത്താനുള്ള ചില മാര്ഗങ്ങള് ഇതാ വിന്ഡോസ് 95 ഓപ്പറേറ്റിങ് സിസ്റ്റത്തിന്റെ കാലം മുതല് വിന്ഡോസിന്റെ അടിസ്ഥാന ഫീച്ചറുകളില് ഒന്നാണ് റീസൈക്കിള് ബിന്. നമുക്ക് ആവശ്യമില്ലാത്ത ഫയലുകള് നീക്കം ചെയ്താല് അത് റീസൈക്കിള് ബിന്നിലേക്കാണ് പോവുക. സാധാരണ നിലയില് ഡെസ്ക്ടോപ്പിലും മൈ കമ്ബ്യൂട്ടര് എന്ന ഫോള്ഡറിലും റീസൈക്കിള് ബിന് ഐക്കണ് കാണാന് കഴിയും. അതല്ലെങ്കില് സ്റ്റാര്ട്ട് ബട്ടണ് ക്ലിക്ക് ചെയ്താലും കാണാവുന്നതാണ്. ഡെസ്ക്ടോപ്പില് നിന്ന് അപ്രത്യക്ഷമായാലും റീസൈക്കിള് ബിന് കണ്ടെത്തുന്നതിനുള്ള ചില വഴികള് താഴെ ചേര്ക്കുന്നു:വിന്ഡോസ് സെര്ച്ച് ബാര് ഡെസ്ക്ടോപ്പിന്റെ ഇടതുഭാഗത്ത് താഴെ കാണുന്ന വിന്ഡോസ് സെര്ച്ച് ബാറില് ക്ലിക്ക് ചെയ്യുക. സെര്ച്ച് ബോക്സില് Recycle Bin എന്ന് ടൈപ്പ് ചെയ്യുക. തുടര്ന്ന് ലഭിക്കുന്ന ഫലങ്ങളില് നിന്ന് റീസൈക്കിള് ബിന് തിരഞ്ഞെടുക്കുക.റണ് കമാന്ഡ് ഡയലോഗ് ബോക്സ് കീബോര്ഡിലെ വിന്ഡോസ് കീയും R എന്ന കീയും ഒന്നിച്ച് അമര്ത്തി റണ് കമാന്ഡ് ഡയലോഗ് ബോക്സ് തുറക്കുക. ഡയലോഗ് ബോക്സ് തുറന്നു വരും. അതില് shell:RecycleBinFolder എന്ന് ടൈപ്പ് ചെയ്ത് എന്റര് കീ അമര്ത്തുക. റീസൈക്കിള് ബിന് സ്ക്രീനില് തുറന്നു വരും.സ്റ്റാര്ട്ട് മെനു സ്ക്രീനിന്റെ താഴെ ഇടതു ഭാഗത്ത് കാണുന്ന സ്റ്റാര്ട്ട് ബട്ടണില് ക്ലിക്ക് ചെയ്യുക. തുറന്നു വരുന്ന ഓപ്ഷനുകളില് നിന്ന് റീസൈക്കിള് ബിന് കണ്ടെത്തുക. തുടര്ന്ന് ആ ഐക്കണ് ക്ലിക്ക് ചെയ്യുക.സ്റ്റാര്ട്ട് മെനുവില് റീസൈക്കിള് ബിന് കണ്ടെത്താന് കഴിഞ്ഞില്ലെങ്കില് ഈ വിധം അത് അവിടെ ചേര്ക്കാന് കഴിയും: വിന്ഡോസ് സെര്ച്ച് ബാറില് Recycle Bin എന്ന് തിരയുക. എന്റര് കീ അമര്ത്തുമ്ബോള് സ്ക്രീനില് ഫലങ്ങള് കാണാം. റീസൈക്കിള് ബിന് ഐക്കണില് റൈറ്റ് ക്ലിക്ക് ചെയ്യുക. എന്നിട്ട് പിന് റ്റു സ്റ്റാര്ട്ട് എന്ന ഓപ്ഷന് തിരഞ്ഞെടുക്കുക. ഇനി സ്റ്റാര്ട്ട് മെനുവില് നിന്ന് നേരിട്ട് റീസൈക്കിള് ബിന് തുറക്കാന് കഴിയും.വിന്ഡോസ് 10 ഫയല് എക്സ്പ്ലോറര് സ്റ്റാര്ട്ട് മെനുവിലെ വിന്ഡോസ് സെര്ച്ച് ബാറില് നിന്ന് ഫയല് എക്സ്പ്ലോറര് തുറക്കുക. തുറന്നു വന്ന വിന്ഡോസ് എക്സ്പ്ലോററിന്റെ ശൂന്യമായ ഏതെങ്കിലും ഭാഗത്ത് റൈറ്റ് ക്ലിക്ക് ചെയ്യുക. അപ്പോള് തുറക്കുന്ന മെനുവില് നിന്ന് ഷോ ഓള് ഫോള്ഡേഴ്സ് എന്ന ഓപ്ഷന് തിരഞ്ഞെടുക്കുക. റീസൈക്കിള് ബിന് ഉള്പ്പെടെ എല്ലാ ഫയലുകളും ഉള്പ്പെട്ട പട്ടിക തുറന്നു വരും. അതില് നിന്ന് റീസൈക്കിള് ബിന് തിരഞ്ഞെടുക്കുക.ഡെസ്ക്ടോപ്പ് കോണ്ഫിഗറേഷന് ഡെസ്ക്ടോപ്പില് ശൂന്യമായ ഭാഗത്ത് റൈറ്റ് ക്ലിക്ക് ചെയ്യുക. തുറന്നു വരുന്ന മെനുവില് നിന്ന് വ്യൂ തിരഞ്ഞെടുക്കുക. അപ്പോള് ദൃശ്യമാകുന്ന സൈഡ് മെനുവില് നിന്ന് ഷോ ഡെസ്ക്ടോപ്പ് ഐക്കണ്സ് എന്ന ഓപ്ഷന് ടിക്ക് ചെയ്യുക.